《题郑柏窗所藏莲社图》
宋代·陈深

白莲生清池，至洁尘不污。当时取名社，亦以清净故。

乐国初无有，莽莽果何处。陶公寄醉乡，盖深得其趣。

公何挽不入，谢何推不去。远师信高识，心杂固不取。

盗循彼何人，一见乃深许。士固未易知，身名期岁暮。

遗风惊千祀，流落见缃素。永怀名山游，乐与善人遇。

匡庐青拂天，江水日东骛。我将解世缠，已办登山具。

载酒酹渊明，问津桃源路。

作者简介：陈深［公元一二五九年至一三二九年］字子微，平江人。约生于宋理宗开庆中，卒于元文宗天膳二年以后，年在七十一岁以上。宋亡年，才弱冠笃志古举，闭门着书，元天历间奎章阁臣，以能书荐潜匿不出。所居曰宁极斋，亦曰清泉，因以为号。深著有诗一卷，《四库总目》又有读易编，读诗编，读春秋编等书。